Zapisnik s 9. sjednice Općinskog vijeća Općine Kloštar Podravski,
održane 4. svibnja 2026. godine u vijećnici Općine Kloštar
Podravski, Kralja Tomislava 2

	          Sjednica je sazvana sazivom KLASA: 024-02/26-01/05, URBROJ: 2137-16-01/01-26-01 od            24. travnja 2026. godine.
               Sjednicu je otvorio predsjednik u 19:00  sati i pozdravio prisutne.

	Sjednici su bili prisutni:

a)	Članovi Općinskog vijeća:

1. Marijan Belec			                     			           
2. Lidija Gatalica
3. Antonija Haleuš
4. Marijana Lovrenčec
5. Andrej Skec
6. Marija Šimunko
7. Darijo Šogorić
8. Josip Baltić
9. Mario Koprolčec
10. Antun Ritonja




b)	Ostali:


1. Siniša Pavlović, općinski načelnik,
2. Nataša Martinčević, Pročelnica JUO Općine Kloštar Podravski,
[bookmark: _Hlk206065763][bookmark: _Hlk152231884][bookmark: __DdeLink__379_2181341011]3. Andrea Živko, Stručna suradnica za računovodstvene poslove, JUO Općine Kloštar 
    Podravski,
4. Sanja Seleš, Referentica za računovodstvene poslove, JUO Općine Kloštar,
5. Valentina Huđek Šantek, direktorica KOMUNALNO KP,
6. Ivan Čupen, djelatnik KOMUNALNO KP,
7. Dubravka Domović, Viša referentica za administrativne poslove, JUO Općine Kloštar 
    Podravski, zapisničarka.



Nakon prozivke, predsjednik Općinskog vijeća konstatira da je sjednici prisutno 10 članova Općinskog vijeća Općine Kloštar Podravski te sukladno tome ono može donositi pravovaljane odluke. 

Sjednici nisu prisutni: Ivica Cmrk. Ana Jelušić i Tomislav Furdić.


Predsjednik je predložio i sljedeći 

                                                       
DNEVNI RED:

1. Usvajanje Zapisnika s 8. sjednice Općinskog vijeća Općine Kloštar Podravski.
2. Donošenje Odluke o dozvoljenom prekoračenju po poslovnom računu Općine Kloštar Podravski (Izvjestitelj: Andrea Živko).
3. Donošenje Procjene rizika od velikih nesreća za Općinu Kloštar Podravski (Izvjestitelj: Nataša Martinčević).
4. Donošenje Odluke o komunalnim djelatnostima (Izvjestitelj: Nataša Martinčević).
5. [bookmark: _Hlk228344287]Donošenje Odluke o povjeravanju obavljanja komunalne djelatnosti  dimnjačarskih poslova (Izvjestitelj: Nataša Martinčević).
6. Donošenje Odluke o povjeravanju obavljanja komunalne djelatnosti  isporuke usluge javnih tržnica na malo u Općini Kloštar Podravski (Izvjestitelj: Nataša Martinčević).
7. Donošenje Odluke o davanju suglasnosti na raspisivanje javnih natječaja za davanje u zakup poslovnih prostora u Tržnici Kloštar Podravski (Izvjestitelj: Nataša Martinčević).
8. Donošenje Zaključka o davanju prethodne suglasnosti na Opće uvijete isporuke usluge javne tržnice na malo u Kloštru Podravskom (Izvjestitelj: Valentina Huđek Šantek).
9. Donošenje Zaključka o davanju suglasnosti na Cjenik usluga javne tržnice na malo (Izvjestitelj: Valentina Huđek Šantek).
10. Donošenje Odluke o osnivanju prava služnosti (Izvjestitelj: Siniša Pavlović).
11. [bookmark: _Hlk184797816]Različito
[bookmark: _Hlk205905937]

AKTUALNI SAT.

Predloženi Dnevni red je nakon glasovanja jednoglasno prihvaćen.


[bookmark: _Hlk151986777]Točka 1.
Usvajanje Zapisnika s 8. sjednice Općinskog vijeća Općine Kloštar Podravski

Predsjednik je dao na glasovanje usvajanje zapisnika s prethodne 8. sjednice Općinskog vijeća Općine Kloštar Podravski.

Bez primjedaba, s 10 glasova „ZA”, usvojen je zapisnik s  8. sjednice Općinskog vijeća Općine Kloštar Podravski.

Točka 2.
Donošenje Odluke o dozvoljenom prekoračenju po poslovnom računu Općine Kloštar Podravski (Izvjestitelj: Andrea Živko).

Andrea Živko pojašnjava vijećnicima kako dozvoljeno prekoračenje po poslovnom računu ide na godinu dana, 14. Travnja 2026. Je namiren podignut iznos I općina nije u minusu. Ako će u toku poslovne godine  trebati sredstva kojima se premošćuju rokom vezane uplate bilo bi dobro imati nešto sredstava u rezervi.
Mario Koprolčec upućuje upit kolika je kamatana dozvoljeno prekoračenje. 
Andrea Živko navodi da je prošle godine bila  4,29%, a ove godine još nismo dobili, jer nismo  ni zatražili.
Josip Baltić upućuje pitanje  koliko smo sada u prekoračenju.
Andrea Živko odgovara da nismo u prekoračenju, posljednje smo podmirli, a novo nismo zatražili. 
Siniša Pavlović pojašnjava da je to prekoračenje zapravo jedna vatrogasna mjera koja se može koristiti u slučaju potrebe. Svake godine se mora zatražiti  od banke, služi za sufinanciranje projekta kojima dolazi valuta plaćanja,  dok ne stignu sredstva od ministarstava, kojima se onda nadomiruje to prekoračenje. Najvažnije je  da nismo zaduženi ali bilo bi dobro da imamo neku rezervu ako zatreba.

S  glasova 7 „ZA” i 3 glasa „PROTIV“  donosi se  Odluka o dozvoljenom prekoračenju po poslovnom računu Općine Kloštar Podravski.

Odluka se prilaže ovom zapisniku i čini njegov sastavni dio.

Točka 3.
[bookmark: _Hlk228787185]Donošenje Procjene rizika od velikih nesreća za Općinu Kloštar Podravski 
(Izvjestitelj: Nataša Martinčević).

Nataša Martinčević navodi da smo u obvezi donošenja Procjene rizika od velikih nesreća za Općinu Kloštar Podravski,  za petogodišnje razdoblje. Izradila ju je tvrtka DEFENSOR, prema važećim zakonima, pravilnicima, smjernicama, gdje je obrazložena namjena, moguće prijetnje i opasnosti te potrebe i mogućnosti umanjivanja posljedica od velikih nesreća.

S 10 glasova „ZA”, donosi se  Procjena rizika od velikih nesreća za Općinu Kloštar Podravski.

Procjena rizika od velikih nesreća za Općinu Kloštar Podravski prilaže se ovom zapisniku  i čini njegov sastavni dio.

Točka 4.
Donošenje Odluke o komunalnim djelatnostima (Izvjestitelj: Nataša Martinčević).

Nataša Martinčević obrazlaže donošenje nove Odluke o komunalnim djelatnostima,  iz razloga što imamo dvije nove uslužne djelatnosti: dimnjačarsku i tržnicu, koje će biti povjerene n upravljanje poduzeću KOMUNALNO KP.

S 10 glasova „ZA“ donosi se Odluka o komunalnim djelatnostima.

Odluka o komunalnim djelatnostima prilaže se ovom zapisniku  i čini njegov sastavni dio.

Točka 5.
Donošenje Odluke o povjeravanju obavljanja komunalne djelatnosti  dimnjačarskih poslova (Izvjestitelj: Nataša Martinčević).

Nataša Martinčević navodi razlog donošenja ove odluke: dimnjačarska djelatnost daje se na povjeravanje i obavljanje KOMUNALNO KP, sukladno Zakonu o komunalnom gospodarstvu i važećem  Planu davanja koncesija. Primorani smo promijeniti način rada jer su nastali problem s dosadašnjim koncesionarom: neredovito plaćanje, neredovito izvršenje usluga i blokada istog. Odlučili smo poslati  na školovanje osobe koje će to obavljati na našem području, za naše ljude i u našem poduzeću.
Josip Baltić postavlja upit radi li se o postojećim ili novim zaposlenicima.
Nataša Martinčević odgovara da se radi i o jednima i drugima.
Antun Ritonja postavlja pitanje vezano uz  cjenik usluga.
Nataša Martinčević objašnjava da se cjenik ne donosi bez suglasnosti vijeća. Kada ljudi budu osposobljeni za obavljanje dimnjačarske djelatnosti, plan je da to bude do početka sezone grijanja, dakle do jeseni, do tada će to biti točka dnevnog reda sjednice te će se donijeti cijenik. Trenutno, u suradnji s Općinom Pitomača, na našem terenu su njihovi djelatnici koji dolaze iz KOMUNALNOG Pitomača. 
Antuna Ritonju zanima izlaze li oni na teren samo na poziv  ili…
Nataša Martinčević navodi da će u ovom krugu dimnjačari pokriti sva naselja općine, a kasnije mogu ići na poziv. 
Siniša Pavlović podsjeća da smo kod bivše suradnje s koncesionarom DIMKO donijeli  odluku da je čišćenje dva puta godišnje obavezno, a ostalo na poziv I naravno plaćanje po pozivu. Kad se osposobe naši djelatnici donijet će se cijenik i bit će pristupačna usluga cijele godine.

S 10 glasova „ZA“ donosi se Odluka o komunalnim djelatnostima.

Odluka o komunalnim djelatnostima prilaže se ovom zapisniku  i čini njegov sastavni dio.

Točka 6.
Donošenje Odluke o povjeravanju obavljanja komunalne djelatnosti  isporuke usluge javnih tržnica na malo u Općini Kloštar Podravski (Izvjestitelj: Nataša Martinčević).

 Nataša Martinčević navodi da je kao i kod prethodne točke potrebno donijeti odluku jer se Tržnica daje na upravljanje  KOMUNALNO KP te napominje da je ovakav način povjeravanja navedenih djelatnosti u skladu sa zakonom.

S 10 glasova „ZA“ donosi se Odluka o komunalnim djelatnostima.

Odluka o komunalnim djelatnostima prilaže se ovom zapisniku  i čini njegov sastavni dio.

Točka 7.
Donošenje Odluke o davanju suglasnosti na raspisivanje javnih natječaja za davanje u zakup poslovnih prostora u Tržnici Kloštar Podravski (Izvjestitelj: Nataša Martinčević).

Nataša Martinčević podsjeća da u novim prostorima Tržnice u unutarnjem dijelu ima 8 poslovnih prostora, a u vanjskom 30 prodajnih stolova te je za početak rada potrebno raspisati Javni natječaj, za korištenje tržnice. Nakon što se zainteresirani jave, s njima se potpisuje ugovor.
Mario Koprolčec daje upit ima li zainteresiranih.
Siniša Pavlović odgovara da ima interesa ali se ne može raspisati javni poziv za sve djelatnosti, nego samo za određene. Danas su u APPRRR bili na razgovoru i prema pisanom ugovoru obveza je da mogu biti samo OPG-ovi, npr. sirevi, povrće, meso.
U slučaju nezainteresiranosti u popunjavanju tržnice u prvom krugu, novim natječajem uz suglasnost agencije, bit će uvrštene i one djelatnosti za koje će se smatrati da su potrebite za naše mještane. Upita ima, ali na osnovu upita ne možemo dati odgovor na postavljeno pitanje. Tek kada vidimo tko će se javiti na natječaj, moći ćemo baratati s točnim podacima.
Mario Koprolčec daje prijedlog da se i svi prisutni uključe u kupovanje na tržnici, da se predloži i prijateljima i susjedima jer će na taj način Tržnica funkcionirati kao treba. Dakle, sami se trebamo  angažirati da Tržnica što prije profunkcionira.

S 10 glasova „ZA“ donosi se Odluka o davanju suglasnosti na raspisivanje javnih natječaja za davanje u zakup poslovnih prostora u Tržnici Kloštar Podravski.

[bookmark: _Hlk228787817]Odluka se prilaže  ovom zapisniku  i čini njegov sastavni dio.

[bookmark: _Hlk228786848]Točka 8.
Donošenje Zaključka o davanju prethodne suglasnosti na Opće uvijete isporuke usluge javne tržnice na malo u Kloštru Podravskom (Izvjestitelj: Nataša Martinčević).

Nataša Martinčević objašnjava da JLS mora donijeti Opće uvjete: za sve komunalne djelatnosti, koje su uslužnog karaktera: treba navesti da prodajni prostori mogu biti zatvoreni i otvoreni, što se može prodavati, koji minimalno-tehnički uvjeti moraju biti zadovoljeni, koje inspekcije sve izlaze da bi dale pozitivno mišljenje, cijene zakupa, pravila ponašanja, kućni red, radno vrijeme. Dakle sve mora biti stavljeno na papir do samog korištenja, odnosno početka rada Tržnice. 
Valja naglasiti da će se cijene najma donositi naknadno uz nastojanje da budu prihvatljive budućim korisnicima.

S 10 glasova „ZA“ donosi se Zaključak o davanju prethodne suglasnosti na Opće uvijete isporuke usluge javne tržnice na malo u Kloštru Podravskom.

Zaključak  se prilaže  ovom zapisniku  i čini njegov sastavni dio.

[bookmark: _Hlk228786888]Točka 9.
Donošenje Zaključka o davanju suglasnosti na Cjenik usluga javne tržnice na malo 
(Izvjestitelj: Nataša Martinčević).

Nataša Martinčević pojasnila je prijedlog cjenika korištenja otvorenih i zatvorenih prodajnih prostora, korištenje oglašavanja na Led Displayu, na svjetlečim reklamnim panoima, na panoima I na reklamnim stupovima. 
Naglasak se stavlja na sklapanje ugovora s korisnicima, odnosno posjedovanje potvrde za dnevni najam u slučju provođenja inspekcijskog nadzora kao i kazne za nepoštivanje navedenih radnji.
Siniša Pavlović se nadovezuje na temu te objašnjava da našim OPG-ovcima treba dati priliku za što jeftiniji najam kako bi ih se privuklo. Za početak je dovoljno da se pokriju troškovi održavanja, a kroz zimu ćemo vidjeti kako se koriste režije pa će se  uskladiti cijene.

S 10 glasova „ZA“ donosi se Zaključak o davanju suglasnosti na Cjenik usluga javne tržnice na malo.

Zaključak  se prilaže  ovom zapisniku  i čini njegov sastavni dio.

Točka 10.
Donošenje Odluke o osnivanju prava služnosti (Izvjestitelj: Siniša Pavlović).


Siniša Pavlović podsjeća da je na prošlom vijeću bio zahtjev INE gdje su tražili pravo služnosti, nismo prihvatili i poslali im odgovor da naknada treba biti 10 puta veća i da se isplaćuje godišnje . Malo smo uspjeli povećati no moramo pristati na njihove uvjete jer tako isplaćuju svim JLS i ne možemo tražiti izuzetak.

S 10 glasova „ZA“ donosi se Odluka o osnivanju prava služnosti.

Odluka se prilaže ovom zapisniku  i čini njegov sastavni dio.




Točka 11.
Različito

Mario Koprolčec izvještava ovo vijeće kako ljudi iz Veselog brega pitaju dali se može ikako pomoći nakon mraza koji je pogodio vinogradarske nasade.
Siniša Pavlović objašnjava da  prijavu elementarne  nepogode treba uputiti prema Koprivničko-križevačkoj županiji, oni izađu na teren, procijene u kolikom je to postotku nastradao trajni nasad i onda se provodi propisana procedura. Možemo uputiti dopis i vidjeti odgovor te nakon toga prikupljati prijave vlasnika.
Antun Ritonja  pita kakva je situacija sa zlatnom žuticom, čekalo se cijelu godinu da se dobije neki odgovor, jer kakav je tempo širenja postoji bojazan da za dve godine više neće biti zdravih vinograda. Njegov šogor u Đurđevcu bio je prisutan na edukaciji, možda ne bi bilo loše da se i kod nas nešto takvo napravi. 
Siniša Pavlović odgovara da  edukaciju  provode udruge vinogradara i Savjetodavna služba.
Što se tiče krčenja zaraženih vinograda, bili smo prvi  u RH (Općina Kloštar Podravski, Općina Pitomača i Općina Špišić Bukovica) koji smo pokrenuli postupak i dobili oko 80.000, 00 E. Međutim, promjenom ministara poništena je odluka, ide se na pomoć na području cijele Hrvatske, s istim iznosom. Potrošili smo novce na eleborat, ali na žalost ministarstvo je reklo idu svi u taj program. Imamo napravljen Katastar vinograda, u tom trenutku izrade znali smo za svaki zaražen trs i nadali se pozitivnom odgovoru, ali nije bilo tako. Nije na nama, i dalje ispitujemo, čekamo, imamo sastanke sa državnim tajnicima i pokušavamo to riješiti. Za sada, ne možemo.
Andrej Skec iznosi mišljenje da bi svaki vinogradar sam treba reagirati na pojavu bolesti.
Antun Ritonja navodi da je  pitanje kako prskati vinograde koji se obrađuju, a kako se tretira zapušteno trsje. Još ima pitanje kako riješiti promet u samom centru Kloštra, ispred Royala, gdje prolaze veliki traktori, rubnjaci su visok, traktori veliki i tu se ne pazi na prometovanje.
Siniša Pavlović izvještava prisutne da je napravljen Projekt za rekonstrukciju centra, radi se o prostoru dječjeg igrališa kod Royala, gdje bi se kružnim tokom rješio promet kako prema Kozarevcu tako  i prema Dinjevcu, odnosno i ulaz na novu Tržnicu. Projekt je dosta zahtjevan i skup, idemo u realizaciju sa ŽUC-om. Poljoprivrednici s modernom mehanizacijom  bi trebali prometovati po propisima, nismo mi nadležni za to, možda bi i policija mogla nadgledati. Zapravo, svi sudionici prometa trebali bi se prilagođavati uvjetima na cestama i paziti na sebe i druge. Na jednom od sljedećih vijeća ćemo predstaviti novi projekt, a s realizacijom će se krenuti
kada se steknu uvjeti.


Sjednica završena u 19:40  sati. 

[bookmark: _Hlk123203923]



Zapisničarka:                                                                         Predsjednik:  
                                                                                                                                                 
Dubravka Domović                                                               Marijan Belec   
